Manama

An Manama (   Bahrani pagluwás: ) amo an pamunuan ngan gidakoi nga syudad han Barein, nga mayda kamolupyohan hin mga 157,000 ka tawo. Maiha na nga importante nga sentro hin negosyo ha Gulfo han Persia, gin-uukyan an Manama hin kamolupyohan nga mayda dako hin pagkadirudilain. Katapos hin mga panahon hin pagkontrolar han Portuges ngan Persia ngan mga pagsulong tikang han mga naghahadi nga dinastiya han Saudi Arabia ngan Oman, nagtukod an Barein han iya kalugaringon nga usá nga naglulugaríng nga nasod didâ han ika-19 nga gatostuig han panahón han Britaniko nga hegemoniya.

Bisan an kun an yanâ  nga magkámbal nga mga syudad han Manama ngan Muharraq bagá hin dungán nga gintukod han dekada han mga 1300, nagkaada hin pag-una an Muharraq tungod han kamutang hiní nga madadapigan ngan madidipinsahan ngan amo an pamunuan han Barein kutub han 1337. An Manama nagin pamunuan hin negosyo ngan amo an ganghaan ngadto han dako nga Purô han Barein.  Didâ han ika-20 nga gatosuig, an karikohan tikang hin lana han Barein nakabulig hin pagdará hin malaksi nga pagtubò ngan didâ han dekada han mga 1990s usá nga ginpaduso nga pagpaniguro hin diversipikasyon nagdangat hin pagpadukwag ha iba nga mga industriya ngan nagbúlig pagbag-o han Manama ngadto hin usá nga importante nga hub hin panalapi ha Butnga nga Sinirangan. Gindesignar an Manama nga amo an 2012 nga pamunuan hin Arabo nga kultura han Liga Arabe, ngan usá nga beta nga global nga syudad han Globalization and World Cities Research Network han 2018.

Etimolohiya
Ginkuhà an ngaran tikang han Inarabo nga pulong المنامة (gintransliterar nga:al-manãma) nga nangangahulogán "an lugar hin pagpahúway" o kundi man "an lugar hin mga inop".

Gobyerno

Ha kaagi, an Manama naglakip là han Manama Souq ngan han Manama Fort (nga yanâ an Ministeryo han Interior) ha salatan. Bisan pa man, nagdukwag na an syudad nga maglakip hin pipira nga mga barubag-o nga mga suburban nga mga ginpadukwag ngan mga mauruiha nga mga hagrani nga mga baranggay nga nasakop han pagtubo han syudad. An mga distrito nga naghihimò yanâ han amo an:

Kabahin an Manama han Pamunuan nga Governorato, usá han limá nga mga governorato han Barein.  Kutob han 2002 kabahin iní han munisipalidad han Al-Manamah. Mayda mga konseho nga aada han mga governorato; waló nga mga konstituyensiya ginbubutos ha sulod han Pamunuan nga Governorato sumala han 2006.

Mga pinambasaran

Mga kinutlo

Bibliyograpiya

Mga primarya nga ginkuhaan 
  Palgrave, William Gifford, Narrative of a Year's Journey through Central and Eastern Arabia (1862–1863), vol. II, Macmillan & Co., London, 1866.

Mga sekundariya nga ginkuhaan 
 

 
Mga ulohan ha Asya
Barein